**Jodel** on mobiiliviestintäsovellus, jonka alkuperäinen kohderyhmä oli korkeakouluopiskelijat, mutta sen suosio on kasvanut myös muiden keskuudessa. Alkuperäisessä versiossa viitattiin korkeakouluihin lauseilla "The Buzz on Your Campus" sekä "Everything students at your Uni are talking about right now", mutta niitä ei näy enää vuoden 2018 jälkeisissä päivityksissä. Jodelin värit kuvastavat sovelluksen monimuotoisuutta. Sovellus antaa käyttäjien lähettää anonyymisti viestejä ("jodlauksia"), jotka näkyvät lähellä oleville käyttäjille. Sijainnit näkyvät tarkkuudella "täällä" kilometrin sisällä, "erittäin lähellä" kahden kilometrin sisällä, "lähellä" kymmenen kilometrin sisällä sekä "kaukana" yli kymmenen kilometrin päässä.

Sovelluksen käyttöehdot kieltävät sovelluksen käytön alle 16-vuotiailta. Jodelin säännöissä kielletään myös esimerkiksi henkilökohtaisten tietojen paljastaminen, sekä kiusaaminen, vihapuhe, seksuaalinen sisältö, väkivallan edistäminen, roskaposti ja mainokset. Jodelin viralliset arvot muistuttavat sovelluksen tarkoituksesta olla muun muassa positiivinen, ystävällismielinen, auttavainen, värikäs, luova ja kunnioittava alusta kaikille.

Jodelissa voi seurata erilaisia kanavia, esimerkiksi eri yliopistoihin, tiedekuntiin ja ainejärjestöihin liittyviä kanavia. Monissa kaupungeissa suosituimmat kanavat ovat "naiset", "bongaukset", "tunnustuksia" sekä "fantasiat".

Jodel saa rahaa sijoittajilta ja lahjoittajilta, jotta he voivat päivittää sovellusta.

Haittapuolet
------------

Jodelin anonymiteetti ja "vapaus sanoa mitä vaan" ovat aiheuttaneet huolta esimerkiksi eräässä somebloggaaja-kirjailijassa, Natalia Tolmatsovassa, jonka mukaan Jodelissa syyllistytään asiattomien ja loukkaavien viestien kirjoitteluun sekä esimerkiksi joissakin yrityksissä, joiden yrityssalaisuuksia on vuodettu Jodeliin. Jodelissa julkaistuista jodlauksista ainakin yksi on johtanut tutkintapyyntöön väärän ilmiannon takia sekä toinen tutkintaan perättömän pommiuhkauksen takia. Toisaalta jotkut ovat saaneet Jodelista ystävänkin.

Heinäkuussa 2022 järjestetyllä Finnjamboree Kajolla ilmeni kiusaamistapauksia, jotka olivat lähtöisin Jodel-sovelluksessa käydyistä anonyymeistä keskusteluista.

Lähteet
-------

1. ↑  What-do-the-colours-mean-on-Jodel (Arkistoitu – Internet Archive)
2. ↑  FAQ (Arkistoitu – Internet Archive)
3. ↑  Jodel Terms
4. ↑  Guidelines
5. ↑  Community Values.
6. ↑  Nuorten suosimassa Jodel-sovelluksessa jaetaan vessakoodeja ja piilokuvia alapäästä – katso, mistä Tampereella puhutaan *www.aamulehti.fi*.  Arkistoitu 4.1.2019. Viitattu 3.1.2019.
7. ↑  How-does-Jodel-make-money (Arkistoitu – Internet Archive)
8. ↑  Iida Kantola: Suomalaisbloggaaja julkaisi karun kuvasarjan somen rumasta puolesta – nuorten suosiman Jodel-sovelluksen viestit täysin painokelvottomia *Ilta-Sanomat*.  27.3.2018. Viitattu 3.1.2019.
9. ↑  Meille soitettiin: "Jodel ei ole tarkoitettu miksikään haukkumis-/senssipalstaksi" *Koillissanomat*. Viitattu 5.10.2021.
10. ↑  Firmojen riesa: salaisuuksia vuotanut Jodel-sovellukseen – ovatko asialla työntekijät? *Ilta-Sanomat*.  16.5.2018. Viitattu 3.1.2019.
11. ↑  Petri Manssila: Ville, 26, leimattiin kouluampujaksi perättömän Jodel-huhun perusteella – poliisit hakivat luokasta kesken päivän *Ilta-Sanomat*.  31.8.2018. Viitattu 3.1.2019.
12. ↑  Jodel kommentoi perättömiä pommiuhkauksia: "Olemme todella pahoillamme tapahtuneesta" *www.iltalehti.fi*. Viitattu 3.1.2019.
13. ↑  Extreme: Mikä ihmeen Jodel? *ts.fi*.  25.3.2017. Viitattu 3.1.2019.
14. ↑  Kokenut partiolainen yllättyi suurleirin kiusaamistapauksista: "Tuntuu, että kaikki muut alaleirit ovat meitä vastaan" Yle Uutiset.

Aiheesta muualla
----------------

* Jodel on virtuaalinen vessanseinä, jolla kysytään sitä, mitä ei muuten kehdata, Aviisi 11.11.2016
* Jodel – Mikä se on ja miten siinä voi menestyä?, OpiskelijaKaupunki.fi 25.10.2016
* Jodlaaminen vai jodelaaminen? Keskustelusovellus sai räjähdyssuosion Turussa, Yle Uutiset 17.10.2016

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Jodel (App)